Medzinárodné letisko Vancouver

Medzinárodné letisko Vancouver (), (IATA: YVR, ICAO: CYVR) je medzinárodné letisko na ostrove Sea Island v Britskej Kolumbii v Kanade, asi 12 kilometrov od vancouverského Downtownu. Po Pearsonovom medzinárodnom letisku v Toronte to je druhé najrušnejšie letisko v Kanade podľa leteckej premávky, s dennými letmi do Ázie, Európy, Oceánie, Spojených štátov, Mexika a do ostatných letísk v Kanade.

Letisko vyhralo niekoľko významných medzinárodných ocenení za „najlepšie letisko“, vrátane udelenia ocenenia od Skytraxu za „najlepšie severoamerické letisko“ v roku 2007. Vancouver International Airport je dopravným uzlom pre národného leteckého prepravcu Air Canada a jednou z hlavných destinácií nízkonákladovej leteckej spoločnosti WestJet.

Vancouver International Airport je jedno z deviatich kanadských letísk, ktoré vykonávajú hraničnú predkontrolu pri vstupe do Spojených štátov.

 História 
V roku 1927 Charles Lindbergh odmietol zahrnúť Vancouver do svojej severoamerickej cesty, lebo nemal vyhovujúce letisko. O dva roky neskôr prenajalo mesto pozemok na ostrove Sea Island pre účely leteckej prepravy.

 Terminály 
náhľad|Interiér terminálu pre domáce lety – check-in pre Air Canada
náhľad|Terminál pre medzinárodné lety
náhľad|Terminál pre medzinárodné lety
Vancouver International Airport má tri terminály: 
 Terminál pre domáce lety, ktorý bol vybudovaný v roku 1968 a v nedávnej minulosti prešiel celkovou rekonštrukciou
 Terminál pre medzinárodné lety, ktorý bol postavený na konci 90. rokov
 Južný terminál, ktorý bol súčasťou pôvodného starého terminálu a je stále v prevádzke

Terminál pre domáce lety a terminál pre medzinárodné lety sú v podstate jedna budova, rozdelená na dve časti. Južný terminál sa nachádza na odľahlej časti letiska a využívajú ho regionálne letecké spoločnosti na lety prevažne iba v rámci provincie Britská Kolumbia.

 Cena 
V máji 2005 rozhodla federálna vláda, ktorej patrí pozemok, na ktorom letisko stojí, že znižuje cenu nájomného o 54%. Tento krok viedol k zníženiu nájmu o 840 miliónov C$ medzi rokmi 2006 – 2008, respektíve až o 5 miliárd C$ podľa podmienok nájomnej zmluvy, ktorá končí v roku 2052. V súčasnosti platí správa letiska každý rok nájomné vo výške 80 miliónov C$.

Cestujúci prechádzajúci cez Vancouver International Airport v súčasnosti už neplatia oddelené letiskové poplatky, tie sú teraz súčasťou ceny letenky.

 Architektúra 
Interiér letiska Vancouver International Airport pozostáva z jednej z najväčších zbierok umeleckých predmetov indiánskeho obyvateľstva severozápadného pobrežia Severnej Ameriky na svete. Je ladený do modrých a zelených farieb, aby pripomínal farby zeme, mora a oblohy. Na letisku je položených veľa kobercov, pričom sa pri jeho výstavbe rátalo aj s veľkým využitím skla, pre zaistenie dostatočného množstva prírodného osvetlenia. V hale pre medzinárodné prílety cestujúci zídu dolu eskalátormi na plošinu oproti veľkému vodopádu. Medzi vystavované zbierky umenia domorodého obyvateľstva provincie patria drevené plastiky a totemy.

V priestoroch pre medzinárodné odlety sa nachádzajú bronzové plastiky od Billa Reida Spirit of Haida Gwaii a Jade Canoe.

 Rozširovanie 
vľavo|náhľad|Indiánska drevená plastika, nachádzajúca sa na prvom poschodí terminálu pre domáce lety
náhľad|Súprava vozňov metra na trase Canada Line
17. augusta 2009 bola dokončená Canada Line, trasa nadzemného metra SkyTrain, spájajúca vancouverský Downtown s letiskom. Na jej výstavbu prispelo letisko sumou 300 miliónov C$, celková cena výstavby dosiahla 2 miliardy C$. Budova Link Building (dokončená v roku 2007) je nástupiskom pre pasažierov metra a spája medzinárodný terminál s terminálom pre vnútroštátne lety.

Rozšírenie terminálu pre medzinárodné lety o deväť brán sa realizuje v dvoch etapách, prvá bola dokončená v roku 2007, pričom si vyžiadala náklady vo výške 420 miliónov C$, druhá etapa bola dokončená pred rokom 2010. Po dokončení prvej etapy sa postavili štyri brány s dvomi konvenčnými širokými bránami a dvomi schopnými prispôsobiť sa lietadlu Airbus A380.

V priestoroch terminálu pre medzinárodné lety sa nachádza niekoľko príkladov krás prírody Britskej Kolumbie, vrátane umelého vodného toku a akvárií s rybami a medúzami.

 Operácia Žltá stuha 
Reputácia letiska ako hlavnej leteckej brány medzi Áziou a Severnou Amerikou sa naplno prejavila počas Operácie Žltá stuha 11. septembra 2001. Po uzatvorení vzdušného priestoru Spojených štátov pre všetky civilné lietadlá po teroristických útokoch na budovy WTC a Pentagón sa letisko Vancouver International Airport stalo jej súčasťou, keďže bolo jediným kanadským letiskom na západnom pobreží schopným prijať veľké množstvo lietadiel na transpacifických letoch. Letisko prijalo 34 lietadiel s vyše 8 500 cestujúcimi, oveľa viac ako iné kanadské letiská zúčastňujúce sa tejto operácie.

Letisko získalo v roku 2001 ocenenie "Airport Management Award" od B.C. Aviation Council.

 Letecké spoločnosti a destinácie 
 Terminál pre domáce lety 
náhľad|Riadiaca veža

AerolínieDestinácieTerminál Air Canada Calgary, Edmonton, Montreal, Ottawa, Toronto-Pearson, WinnipegSezónne: Kelowna, Whitehorse pre domáce lety Air Canada Peking-Capital, Cancún, Hongkong, Honolulu, Kahului, Las Vegas, Londýn-Heathrow, Los Angeles, Mexiko, Newark, San Diego, San Francisco, Soul-Inčchon, Šanghaj-Pudong, Sydney, Tokio-NaritaSezónne: Anchorage, Ixtapa-Zihuatanejo, Kona, Puerto Vallarta, San José del Cabo, Varadero pre medzinárodné lety Air Canada Express prevádzkovaná dopravcom Jazz Castlegar, Cranbrook, Fort McMurray, Fort St. John, Kamloops, Kelowna, Nanaimo, Penticton, Prince George, Prince Rupert, Regina, Sandspit, Saskatoon, Smithers, Terrace, Victoria, WhitehorseSezónne: Edmonton, Calgary pre domáce lety Air Canada Express prevádzkovaná dopravcom Jazz Portland (OR), Seattle/Tacoma pre medzinárodné lety Air China Peking-Capital pre medzinárodné lety Air Transat CancúnSezónne: Amsterdam, Frankfurt, Glasgow-International, Ixtapa-Zihuatanejo, Londýn-Gatwick, Manchester, Manzanillo, Montego Bay, Paríž-Charles de Gaulle, Puerto Plata, Puerto Vallarta, Punta Cana, Varadero pre medzinárodné lety Air New Zealand Auckland pre medzinárodné lety Air North Whitehorse pre domáce lety Air North Sezónne: Masset, Sandspit, Kelowna (všetky lety sú chartery) južný Alaska Airlines Los Angeles pre medzinárodné lety Alaska Airlines prevádzkovaná dopravcom Horizon Air Portland (OR), Seattle/Tacoma pre medzinárodné lety American Airlines Dallas/Fort Worth pre medzinárodné lety British Airways Londýn-Heathrow pre medzinárodné lety Canadian North Sezónne: Kelowna, Kamloops južný CanJet CancúnSezónne: Los Cabos, Mazatlán, Puerto Vallarta pre medzinárodné lety Cathay Pacific Hongkong, New York-JFK pre medzinárodné lety Central Mountain Air Campbell River, Comox, Dawson Creek, Quesnel, Williams Lake pre domáce lety China Airlines Tchaj-pej-Taoyuan pre medzinárodné lety China Eastern Airlines Šanghaj-Pudong pre medzinárodné lety China Southern Airlines Kanton  pre medzinárodné lety Condor Sezónne: Frankfurt pre medzinárodné lety Delta Air Lines Sezónne: Atlanta, Detroit, Minneapolis/St. Paul pre medzinárodné lety Delta Connection prevádzkovaná dopravcom Compass Airlines Minneapolis/St. Paul, Salt Lake City pre medzinárodné lety Delta Connection prevádzkovaná dopravcom SkyWest Airlines Salt Lake City pre medzinárodné lety Edelweiss Air Sezónne: Zürich pre medzinárodné lety EVA Air Tchaj-pej-Taoyuan pre medzinárodné lety First Air Sezónne: Edmonton, Yellowknife južný Flair Airlines Kelowna, Comox, Fort Nelson, Victoria južný Harbour Air Ganges Harbour, Montague Harbour, Miners Bay, Lyall Harbour, Bedwell Harbour, Victoria/Inner Harbour, Nanaimo Harbour južný Hawkair Prince Rupert, Smithers, Terrace pre domáce lety Helijet Victoria/Inner Harbour južný Japan Airlines Tokio-Narita pre medzinárodné lety Kelowna Flightcraft Air Charter Masset, Sandspit, Kelowna južný KD Air Qualicum Beach, Gilles Bay/Texada Island južný KLM Amsterdam pre medzinárodné lety Korean Air Soul-Inčchon   pre medzinárodné lety Lufthansa Frankfurt pre medzinárodné lety Miami Air International Sezónne: Anchorage, Miami, Nome pre medzinárodné lety Northern Thunderbird Air Smithers, Mackenzie, Prince George južný Orca Airways Qualicum Beach, Tofino, Victoria južný Pacific Coastal Airlines Anahim Lake, Bella Coola, Calgary, Campbell River, Comox, Cranbrook, Masset, Port Hardy, Powell River, Trail, Victoria, Williams Lake južný Pat Bay Air Victoria/Inner Harbour, Patricia Bay, Cowichan Bay a ostatné územia ostrova Vancouver južný Philippine Airlines Las Vegas, Manila pre medzinárodné lety Salt Spring Air Ganges Harbour, Maple Bay, Patricia Bay južný San Juan Airlines Friday Harbor, Anacortes, Bellingham, Seattle-Boeing Field/King County Airport južný Seair Seaplanes Ganges Harbour, Montague Harbour, Miners Bay, Lyall Harbour, Port Washington, Telegraph Harbour, Nanaimo/Departure Bay, Sechelt, Bedwell Harbour južný Sunwing Airlines Sezónne: Toronto-Pearson pre domáce lety Sunwing Airlines Cancún, Puerto VallartaSezónne: Huatulco, Los Cabos, Mazatlan, Varadero pre medzinárodné lety Thomas Cook Canada prevádzkovaný dopravcom Jazz Sezónne: Cancún, Cozumel, Montego Bay, Punta Cana pre medzinárodné lety Tofino Air Silva Bay, Sechelt južný United Airlines Chicago-O’Hare, Denver, Houston-Intercontinental, San FranciscoSezónne: Newark pre medzinárodné lety United Express prevádzkovaný dopravcom SkyWest Airlines Denver, Los Angeles, San Francisco pre medzinárodné lety Virgin Atlantic Airways Sezónne: Londýn-Heathrow [začína 24. mája 2012] pre medzinárodné lety West Coast Air Nanaimo, Sechelt, Victoria/Inner Harbour južný WestJet Calgary, Edmonton, Kelowna, Montreal, Ottawa, Prince George, Toronto-Pearson, Whitehorse [začína 17. mája 2012], WinnipegSezónne: Regina, Saskatoon pre domáce lety WestJet Cancún, Chicago-O’Hare [začína 14. mája 2012], Honolulu, Kahului, Kona, Las Vegas, Lihue, Los Angeles, Orange County, Puerto Vallarta, San José del CaboSezónne: Mazatlán, Palm Springs, Phoenix, San Francisco  pre medzinárodné lety  Whistler Air Whistler/Green Lake    južný

 Nákladná doprava 

 Air Canada Cargo
 AirPac Airlines
 Ameriflight
 Antonov Airlines
 ABX Air
 DB Schenker
 Cargojet Airways
 Carson Air
 Cathay Pacific Cargo 
 China Southern Cargo 
 DHL Express
 Empire Airlines
 FedEx
 Kelowna Flightcraft Air Charter
 Kalitta Air
 Morningstar Air Express
 Nolinor Aviation
 Purolator Courier
 UPS Airlines
 Volga-Dnepr Airlines (sezónne)  

 FBO 
 Esso Avitat (Esso/Imperial Oil)
 Million Air (Air BP)
 Landmark Aviation (Shell Canada)

 Incidenty 
 11. septembra 2001 bol Boeing 747 leteckej spoločnosti Air China na linke z Pekingu do San Francisca eskortovaný dvomi americkými stíhačkami F-15 na severnú runway letiska, zjavne z dôvodu problémov lietadla s komunikáciou.

 14. októbra 2007 zomrel na letisku 40-ročný poľský emigrant Robert Dziekański po zasáhu taserom od príslušníkov RCMP. Dziekański, ktorý bol zjavne znechutený z toho, že musel stráviť na letisku 10 hodín, zomrel krátko potom, čo bol dvakrát zasiahnutý taserom. Celý incident nahral na videokameru jeden z cestujúcich, čím vyvrátil pôvodné tvrdenia polície o incidente. Postup polície vyvolal veľké pobúrenie verejnosti a viedol k debate o používaní taserov políciou.

 19. októbra 2007 približne o 16:10 vzlietlo z letiska vrtuľové lietadlo Piper Seneca s cieľom v Pitt Meadows, pričom krátko po štarte narazilo do neďalekej obytnej budovy v Richmonde. Pilot bol jediným pasažierom a pri havárii zahynul. V budove boli zranení dvaja ľudia. Príčiny havárie sa vyšetrujú.

 Zdroje 

 Externé odkazy 
 Stránka letiska Vancouver International Airport 
 Vancouver International Airport Authority Union  

Vancouver
Kategória:Doprava vo Vancouveri